कांग्रेस और अकालियों ने बनाया लोगों को बेवकूफ : कुलतार सिंह
टांडा उड़मुड़ | कांग्रेसऔर अकाली दोनों मिलकर पंजाब के लोगों को बेवकूफ बनाते रहे हैं। यह बात आम आदमी पार्टी के पंजाब प्रवक्ता कुलतार सिंह संधवां ने टांडा में मीटिंग दौरान कही। उन्होंने कहा कि अकाली-भाजपा लोगों के गुस्से से बचने के लिए तथा आम आदमी पार्टी के डर से कैप्टन अमरिंदर सिंह का नाम लेकर शोर मचा रही है। उन्हें पता है कि कैप्टन अमरिंदर ही उन्हें बचा सकते है लेकिन पंजाब की जनता इस बार गुमराह नहीं होने वाली। उन्होंने कहा कि लोगों का विश्वास आम आदमी पार्टी में बढ़ा है। उन्होंने कहा कि उनके विरोधी कह रहे हैं कि बाहर के लोग आप पार्टी का प्रचार कर रहे हैं, लेकिन वे किसी निजी स्वार्थ के लिए नहीं आए बल्कि एक नए इंकलाब की तैयारी पंजाब से शुरू की जा रही है। इस मौके अशोक नांगलिया जोन प्रभारी, जरनैल सिंह मन्नु, गुरविंदर सिंह पाबला जोन इंचार्ज किसान विंग, जसवीर राजा मौजूद थे।
hin_Deva hin_Deva